**OZNÁMENIE O ZAČATÍ PRÍPRAVNÝCH TRHOVÝCH KONZULTÁCIÍ a predbežné zapojenie záujemcov k plánovanej nadlimitnej zákazke:**

**„Nájom tlačiarenských zariadení a kancelárskej techniky*“***

**podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

* 1. **Identifikácia verejného obstarávateľa**

Názov organizácie: Východoslovenská vodárenská spoločnosť, a.s.

Adresa organizácie: Komenského 50, 04248 Košice

IČO:

Internetová adresa (URL): https://www.vodarne.eu/

Internetová adresa profilu (URL):

https://www.uvo.gov.sk/vyhladavanie/vyhladavanie-profilov/detail/8614?cHash=8432caea60a56f3849dc319ad58ca25d

Kontaktná osoba: JUDr. Marek Griga

E-mail: info@marek-griga.com

**Návrh na opis predmetu zákazky:**

Predmetom plánovaného verejného obstarávania je *„***Nájom tlačiarenských zariadení a kancelárskej techniky***“.*

Zákazka má byť delená na dve časti:

Časť 1: Prenájom a správa zabezpečenej tlače – prenájom tlačiarenských zariadení špecifikovaných v Prílohe 1 Opisu vrátane dodania a implementácia nástrojov pre centrálny manažment prostredia, ich licenčné krytie a SLA podpora.

Časť 2: Prenájom a správa kancelárskej výpočtovej techniky – prenájom kancelárskej techniky špecifikovanej v Príloha č. 2 Opisu vrátane dodania a implementácia nástrojov pre Manažment informácií, udalostí a monitoring infraštruktúry koncového používateľa, ich licenčné krytie a SLA podpora.

Verejný obstarávateľ predpokladá zadanie danej nadlimitnej zákazky postupom verejnej súťaže. Verejný obstarávateľ predpokladá, že výsledkom verejného obstarávania bude Zmluva podľa § 269 ods. 2 zákona č. 513/1991 Zb. Obchodný zákonník v znení neskorších predpisov.

Návrh opisu predmetu zákazky, ktorý bude predmetom prípravných trhových konzultácií a predbežného zapojenia záujemcov je uvedený v prílohe č. 4 tohto oznámenia.

* 1. **Identifikácia predmetu obstarávania podľa CPV kódov:**

30000000-9 Kancelárske a počítacie stroje, vybavenie a spotrebný materiál s výnimkou nábytku a softvérových balíkov

30120000-6 Zariadenia na fotokopírovanie a ofsetovú tlač

30121000-3 Zariadenia na fotokopírovanie a termografické kopírovanie

30121100-4 Fotokopírovacie stroje

30121200-5 Zariadenia na fotokopírovanie

30121300-6 Zariadenia na reprodukciu

30124000-4 Časti a príslušenstvo kancelárskych strojov

30200000-1 Počítačové zariadenia a spotrebný materiál

30213000-5 Osobné počítače

30213100-6 Prenosné počítače

30231000-7 Počítačové monitory a konzoly

30236000-2 Rôzne počítačové vybavenie

* 1. **Účel prípravných trhových konzultácií a predbežného zapojenia záujemcov**

Východoslovenská vodárenská spoločnosť, a.s. ako obstarávateľ podľa § 9 ods. 4 zákona o verejnom obstarávaní uskutočňuje prípravné trhové konzultácie podľa § 25 zákona o verejnom obstarávaní na vyššie uvedený plánovaný predmet zákazky.

Účelom prípravných trhových konzultácií a predbežného zapojenia záujemcov (ďalej len „PTK“) je:

* príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu zákazky,
* získať a zapracovať spätnú väzbu od hospodárskych subjektov – potenciálnych záujemcov, ktorí sa zúčastnia prípravných trhových konzultácií,
* podporiť spresnenie návrhu opisu predmetu zákazky, vrátane určenia vhodných termínov na plnenie zákazky, s cieľom zadefinovať jednoznačný, úplný a nestranný opis predmetu zákazky,
* súčasťou prípravných trhových konzultácií bude aj určenie predpokladanej hodnoty zákazky (ďalej len „PHZ“).

Obstarávateľ okrem zverejnenia oznámenia o PTK v Úradnom vestníku Európskej únie a v Vestníku Úradu pre verejné obstarávanie (vo forme predbežného oznámenia), za účelom PTK tiež oslovil hospodárske subjekty, ktoré sa zaoberajú predmetom zákazky s cieľom stanoviť objektívne a nediskriminačné parametre a požiadavky na predmet zákazky a taktiež stanoviť ďalšie relevantné skutočnosti plánovaného verejného obstarávania tak, aby boli dodržané princípy verejného obstarávania. Účasť na PTK je dobrovoľná a oslovený záujemca sa môže slobodne rozhodnúť, či využije/nevyužije možnosť zúčastniť sa PTK. Záujemca, ktorý sa zúčastní PTK si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 zákona o verejnom obstarávaní; hospodárske subjekty, ktoré sa zúčastnia PTK, sa môžu zúčastniť pripravovaného verejného obstarávania a predložiť ponuku.

1. Hospodársky subjekt potvrdí svoj záujem o účasť na PTK najneskôr 10.05.2024 do 15:00 hod **hodiny zaslaním vyplneného formulára** (Príloha č. 1 tohto oznámenia), a to elektronicky formou PROSTREDNÍCTVOM SYSTÉMU IS JOSEPHINE
2. Inštrukcie k účasti na konzultáciách: 1. Dodávateľ sa zaregistruje v systéme Josephine:

• Manuál pre prácu so systémom (SK): https://store.proebiz.com/docs/josephine/sk/Manual\_registracie\_SK.pdf

• Manuál pre prácu so systémom (ENG): https://store.proebiz.com/docs/josephine/en/Participants\_manual.pdf 2. Dodávateľ si stiahne podklady obsahujúce základný Informačný dokument: • Informačný dokument k prípravným trhovým konzultáciám popisujúci súčasný stav inštalácie a implementácie SMART vodomerov a predstavy / koncept ich implementácie do budúcnosti; • https://josephine.proebiz.com/sk/tender/55046/summary

1. Zároveň oslovený hospodársky subjekt v rovnakom termíne (10.05.2024 do 15:00 hod) zašle odpovede na otázky uvedené v Prílohe č. 2 tohto oznámenia.
2. S ohľadom na § 20 zákona o verejnom obstarávaní bude celá písomná komunikácia v priebehu konzultácií prebiehať výhradne elektronicky, prostredníctvom systému Josephine. VVS, a.s. v úvode tohto dokumentu uvádza priamy link na stránku, prostredníctvom ktorej relevantný subjekt prejaví záujem o účasť na konzultáciách. Na uvedenom linku sa nachádzajú a budú nachádzať aj všetky potrebné informácie a dokumenty. Odovzdávanie podkladov a poskytovanie prípadných vysvetlení sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah poskytnutých informácií. VVS, a.s. príjme primerané opatrenia na zabezpečenie ochrany dôverných informácií, ktoré môžu byť v rámci konzultácií poskytnuté. Dodávateľ označí informácie, ktoré považuje za dôverné a s ktorými sa má primerane zaobchádzať. Pravidlá pre doručovanie – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému. Dokumenty zasielané prostredníctvom systému JOSEPHINE musia byť k zasielanej správe priložené vo formáte „.pdf“, pokiaľ nie je z povahy vecí vhodný iný formát (napr. tabuľkové súbory xls a pod).
3. Požiadavky systému JOSEPHINE: JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com Na bezproblémové používanie systému JOSEPHINE je nutné používať niektorý z podporovaných internetových prehliadačov: - Microsoft Internet Explorer verzia 11.0 a vyššia, - Mozilla Firefox verzia 13.0 a vyššia alebo - Google Chrome. Dodávateľ má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID). Komunikačný jazyk konzultácií Komunikačným jazykom v priebehu konzultácií bude slovenský a/alebo český jazyk a/alebo anglický jazyk.
4. Cieľom PTK je konzultovať min. rozsah otázok uvedený v Prílohe č. 2 tohto oznámenia. Počas trvania PTK očakáva verejný obstarávateľ od účastníkov PTK aktívnu participáciu a predkladanie návrhov, pripomienok a odporúčaní v súvislosti s plánovaným verejným obstarávaním.
5. Verejný obstarávateľ si vyhradzuje uskutočniť PTK aj vo viacerých po sebe nasledujúcich etapách, ak to bude na základe okolností a rozsahu PTK vhodné a potrebné.
6. Komunikácia v priebehu PTK sa uskutoční v slovenskom jazyku; verejný obstarávateľ bude akceptovať ako komunikačný jazyk aj český jazyk.
   1. **Priebeh prípravných trhových konzultácií**
7. S cieľom zaistiť primerané opatrenia, aby sa účasťou záujemcu nenarušila hospodárska súťaž, bude z priebehu PTK vyhotovená písomná zápisnica, ktorá bude predstavovať sumár otázok verejného obstarávateľovi a poskytnutých odpovedí záujemcu. V rámci zápisnice bude identita účastníka PTK anonymizovaná.
8. Obstarávateľ vyhodnotí získané informácie a poznatky z PTK a následne prípadne upraví opis predmetu zákazky, ktorý bude podkladom na určenie predpokladanej hodnoty zákazky (PHZ). Verejný obstarávateľ následne prípadne zašle opis predmetu zákazky (návrh výzvy za účelom určenia PHZ) a vyzve všetky zúčastnené hospodárske subjekty na predloženie cenovej ponuky za účelom stanovenia PHZ.
9. Obstarávateľ príjme primerané opatrenia na zabezpečenie ochrany dôverných informácií, ktoré môžu byť v rámci PTK poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie.
10. Obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.
    1. **Predkladanie odpovedí na otázky a dokumentov v priebehu PTK**

Bližšie informácie o predmete PTK sa nachádzajú v samostatnej prílohe č. 3 tohto oznámenia, v ktorej sú popísané požiadavky na všetky časti predmetu zákazky.

Ako už bolo uvedené, hospodársky subjekt potvrdí svoj záujem o účasť na PTK elektronicky, a to najneskôr do 10.05.2024 do 15:00 hod. Zároveň oslovený hospodársky subjekt v rovnakom termíne 10.05.2024 do 15:00 hod zašle odpovede na otázky uvedené v Prílohe č. 2 tohto oznámenia.

* 1. **Náklady spojené s PTK**

Všetky náklady a výdavky spojené s účasťou na PTK znáša účastník PTK bez akéhokoľvek finančného nároku na verejného obstarávateľa.

* 1. **Doplňujúce informácie**

Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za (i) opis predmetu zákazky verejného obstarávania, (ii) súťažné podklady pre účely predloženia ponuky.

**Prílohy:**

Príloha č. 1 Formulár k prípravným trhovým konzultáciám

Príloha č. 2 Okruh otázok k PTK a predbežnému zapojeniu záujemcov

Príloha č. 3 Návrh opisu predmetu zákazky vrátane príloh

**Dňa 02.05.2024**